Běła Woda trjeba nuznje domjacych a fachowych lěkarjow. Jara ćežke połoženje ma so krok po kroku polěpšić. Tole podšmórnyštaj na wčerawšej wobydlerskej zhromadźiznje wyši měšćanosta Torsten Pötzsch (Klartext) a socialna decernentka Martina Weber.
Běła Woda (AK/SN). Aktualnje přestanu w měsće třo lěkarjo skutkować. „Jednanja wo naslědnistwje njejsu jednore. Zapřijimajo zjednoćenstwo kasowych lěkarjow so nadźijamy, zo móžemy njedostatk rozrisać“, Martina Weber wčera rozłoži. Zhromadnje ze zjednoćenstwom kasowych lěkarjow sadźa wokrjes Zhorjelc na dobre zwiski a kooperaciju. Wukubłanske a dalekubłanske zjednoćenstwo ma při pytanju za domjacymi a fachowymi lěkarjemi pomhać. Z filmom wabja zdobom za kulturny a měrny hornjołužiski region. Tež wjesnjanosća Běłowodźanskeje kónčiny su do syće zapřijeći.
szl_Latn szl_Latn